open-index/open-wikipedia-markdown huggingface dataset:
Stord

**Stord** on kunta ja kaupunki Hordalandin läänissä Norjassa. Kunnan pinta-ala koostuu pääosin Stordin saaren eteläosasta ja lähistön pikkusaarista. Stordin keskustaajama Leirvik otti käyttöön kaupunkistatuksen vuonna 1997. Keskustelun jälkeen poliitikot päättivät, että koko kunnalle haetaan kaupunkioikeuksia.. Leirvikin lisäksi kunnassa sijaitsee Sagvågin taajama.

Sijaintinsa takia Stordiin on aikoinaan ollut hankalat kulkuyhteydet, mutta nykyisin kulkeminen on nopeutunut maantietunneleiden, pikalauttojen ja siltojen ansiosta. 

Stord on Sunnhordlandin alueen ainut kaupunki ja maailman suurin kaupunki, jonka pääasiallinen kirjakieli on uusnorja.

Stordin kunta (silloinen *Stordøen*) perustettiin 1838. Kunnasta on sen jälkeen erotettu kaksi kuntaa omikseen; Fitjar vuonna 1860 ja Valestrand vuonna 1868. Vuoden 2024 alussa Stordissa oli 19&nbsp;287 asukasta.

## Kuvia

MF Bergenfjord at Sandvikvåg2.JPG|Bergen-vuono
MF Bergensfjord.JPG|Pikalautta Bergensfjord
Stordfjella frå Tysnes.JPG|Stord-tunturi Tysnesissä
KnarvikSeenFromHogstefjellet.jpg|Knarvikin kylä


## Media
Paikallislehti *[[Sunnhordland (sanomalehti)|Sunnhordland]]* ilmestyy kolmesti viikossa.

## Tunnettuja henkilöitä
* Olav Akselsen (1965–2021), poliitikko
* Rune Belsvik (s. 1956), kirjailija
* Ivar Braut (s. 1956), piispa
* Baard Madsen Haugland (1835–1896), poliitikko
* Onar Onarheim (1910–1988), Stordin pormestari 1954–1964 ja 1980–1982
* Kari Veiteberg (s. 1961), piispa

## Lähteet

## Aiheesta muualla
Silulu A'etonu

**Silulu A'etonu** (s. 19. maaliskuuta 1984, Guam) on amerikansamoalainen judoka. Pekingin olympialaisissa 2008 A'etonu osallistui sarjaan 63 kiloa häviten ensimmäisellä kierroksella Saksan Anna von Harnierille. Silulu A'etonu kantoi Pekingin olympialaisten avajaisissa Amerikan Samoan lippua.

Silulu A'etonu on syntynyt Guamilla ja varttunut Amerikan Samoalla, kunnes muutti Utahiin isovanhempiensa luo 16-vuotiaana. 

## Lähteet
Qiu Jian

**Qiu Jian** (s. 25. kesäkuuta 1975 Jiangsu) on kiinalainen kivääriampuja ja olympiavoittaja.

Qiu Jian saavutti olympialaisissa Pekingissä 2008 kultaa 50 m pienoiskiväärin asentokilpailussa ja oli 19. makuussa.
## Lähteet
*
*
*
Rötsänsilta

**Rötsänsilta** () on Kraasselan piiriin kuuluva kaupunginosa Pietarissa Venäjällä. Se sijaitsee Kraasselan pohjoispuolella Tallinnan maantien sekä Pietarin ja Hatsinan välisen rautatien varrella. Radalla on samanniminen rautatieasema. Kaupunginosan läpi virtaa Tuutarinjoki. Asukkaita on 16&nbsp;600 henkeä (vuonna 2002).

Rötsänsillan taajama on saanut nimensä paikalla sijainneesta inkeriläiskylästä, joka kuului Hietamäen luterilaiseen seurakuntaan. Kaupunginosaan kuuluvat myös Torikka () ja Vanha-Paanova ().

1800-luvulla ja 1900-luvun alussa seudulla oli tykistön harjoittelukenttä. Rautatien valmistuttua vuonna 1859 Rötsänsillasta tuli suosittu huvila-alue. Vuonna 1961 paikkakunta sai kaupunkimaisen taajaman statuksen ja vuonna 1973 se liitettiin Pietarin kaupunkiin. Rötsänsillassa on sisäministeriön joukkojen varuskunta, ilmapuolustuskorkeakoulu, uusi nykyaikainen tutkintavankila ja erilaisia sotilasajoneuvoja sekä muita liikennevälineitä suunnitteleva ja valmistava OAO VNIItransmaš.

Rötsänsillan teollisuusalue sijaitsee taajaman ulkopuolella, Leningradin alueen Lomonosovin piirin Villasin kunnassa Volhonskin maantien varrella. Aiemmin paikalla olivat Koirovan kylät. Alueella toimivat mm. savuketehdas Philip Morris Ižora, Kraft Foodsin kahvipakkaamo ja Ahlersin logistiikkakeskus. YIT:n venäläinen tytäryhtiö YIT Lentek rakentaa sinne 96 hehtaarin teollisuuspuistoa, johon tulee mm. Atrian lihanjalostuslaitos ja Evlin logistiikkakeskus.

## Lähteet

## Aiheesta muualla

*Rötsänsilta Pietari-tietosanakirjassa
Victoria Pendleton

**Victoria Pendleton** (s. 24. syyskuuta 1980 Stotfold, Bedfordshire, Britannia) on englantilainen ratapyöräilijä.

Pendleton voitti kultaa Pekingin olympiakisoissa ratapyöräilyn eräajossa eli sprintissä. Lontoon olympiakisoissa hän voitti kultaa keirinissä sekä hopeaa sprintissä. Ratapyöräilyn maailmanmestaruuden hän on voittanut eräajossa vuosina 2005, 2007, 2008, 2009, 2010 ja 2012, joukkuesprintissä vuosina 2007 ja 2008 sekä keirinissä vuonna 2007.

## Saavutuksia

;2003
:Ratapyöräilyn maailmancup (Sydney), linja-ajon voitto
;2004
:Ratapyöräilyn maailmancup (Manchester), sprintin voitto
;2005
:Ratapyöräilyn maailmanmestaruuskilpailut, sprintin kultaa
:Ratapyöräilyn maailmancup (Los Angeles), keirinin voitto
:Ratapyöräilyn maailmancup (Manchester), sprintin voitto
;2006
:Kansainyhteisön kisat, ratapyöräilyn sprintin kultaa ja 500 m aika-ajon hopeaa
:Ratapyöräilyn maailmanmestaruuskilpailut, sprintin hopeaa
:Ratapyöräilyn maailmancup (Moskova), keirinin voitto
;2007
:Ratapyöräilyn maailmanmestaruuskilpailut, sprintin, joukkuesprintin ja keirinin kultaa
:Ratapyöräilyn maailmancup (Manchester), sprintin, 500 m aika-ajon ja keirinin voitto
:Ratapyöräilyn maailmancup (Sydney), keirinin voitto
;2008
:Olympialaisten ratapyöräily, eräajon kultaa
:Ratapyöräilyn maailmanmestaruuskilpailut, sprintin ja joukkuesprintin kultaa, keirinin hopeaa
:Ratapyöräilyn maailmancup (Kööpenhamina), joukkuesprintin voitto
:Ratapyöräilyn maailmancup (Manchester), sprintin, 500 m aika-ajon ja keirinin voitto
;2009
:Ratapyöräilyn maailmanmestaruuskilpailut, sprintin kultaa, joukkuesprintin hopeaa, 500 m aika-ajon pronssia
:Ratapyöräilyn maailmancup (Kööpenhamina), sprintin voitto
;2010
:Ratapyöräilyn maailmanmestaruuskilpailut, sprintin kultaa, keirinin hopeaa
:Ratapyöräilyn Euroopan-mestaruuskilpailut, joukkuesprintin hopeaa
:Ratapyöräilyn maailmancup (Cali), keirinin ja joukkuesprintin voitto
;2011
:Ratapyöräilyn maailmanmestaruuskilpailut, joukkuesprintin hopeaa, sprintin pronssia   
:Ratapyöräilyn Euroopan-mestaruuskilpailut, joukkuesprintin ja keirinin kultaa
;2012
:Ratapyöräilyn maailmanmestaruuskilpailut, sprintin kultaa
:Ratapyöräilyn maailmancup (Lontoo), joukkuesprintin voitto
:Olympialaisten ratapyöräily, keirinin kultaa, sprintin hopeaa

## Lähteet
*Profiili Cyclingarchives-sivustolla
### Viitteet

## Aiheesta muualla

*Virallinen kotisivu
Juri Suh’orukov

**Juri Suh’orukov** (, s. 29. maaliskuuta 1968 Donetsk) on ukrainalainen kivääriampuja ja olympiamitalisti.

Suh’orukov on saavuttanut olympialaisissa Pekingissä 2008 hopeaa 50 m peinoiskiväärin asentokilpailussa ja oli 36. makuussa. Lisäksi hän on saavuttanut MM-kilpailuissa neljä mitalia, joista kirkkain on Barcelonassa 1998 voitettu joukkuemaailmanmestaruus 50 m pienoiskiväärin asentokilpailussa.

## Lähteet
*
*
*
*
*
Tore Brovold

**Tore Brovold** (s. 12. kesäkuuta 1970 Hamar) on norjalainen haulikkoampuja ja olympiamitalisti.

Tore Brovold on saavuttanut olympialaisissa Pekingissä 2008 hopeaa skeetissä uudella finaali olympiaennätyksellä 145 (120+25). Lisäksi hän on saavuttanut kolme mitalea MM-kilpailuista.
## Lähteet
*
*
*
*
Thomas Katter

**Thomas Mikael Katter** (13. joulukuuta 1959 – 9. helmikuuta 2010) oli suomenruotsalainen muusikko, säveltäjä ja sovittaja.  

## Tausta

Katterin isä oli urheilija, olympiapronssivoittaja Berndt Katter (1932–2014) ja äiti Stina Katter (o.s. Sandell, 1933–1983).

Katterilla on kaksi lasta, Martin Michael Alexander Katter (s. 1987) sekä Johanna Fredrika Emilia Katter (s. 1989).

## Ura

Katter oli ammatiltaan kitaransoitonopettaja, säveltäjä sekä musiikkisovittaja. Levyjä Katter on sovittanut noin 25 kappaletta (2008) vuodesta 1986 lähtien, sekä ollut aktiivisesti mukana muun muassa lasten laulukilpailuissa kapellimestarina vuosina 1990-luvulla.

Katter esiintyi pianistina sekä kitaransoittajana ja laulajana useasti. Hän on ollut muun muassa ruotsalaisen lauluartistin Alf Robertsonin konserttipianistina, säestänyt konsertissa ruotsalaista Thore Skogmania sekä myös Lill Lindforsia. Hän on soittanut myös lähes kaikilla Ruotsin sekä Viron ja Suomen välillä kulkevilla laivoilla. Soitettuaan useissa eri yhtyeissä vuodesta 1986, Katter siirtyi esiintymään yksin vuonna 2001.

Katterin säveltämistä teoksista parhaiten menestyneet ovat Euroviisujen Suomen karsinnan toisen sijan vuonna 1990 saavuttanut ”Jag tror på friheten” (”Uskon vapauteen”), esittäjänä Susanne Sonntag, sanoittaja Henrik Svahn, sekä samana vuonna MTV3:n järjestämässä joululaulukilpailussa erikoismaininnan saanut ”Joulupukin rekiretki”. MTV3:n kilpailusäännöissä toivottiin sekä sävelmää että tekstiä, mutta Katter lähetti instrumentaaliteoksen, joka poikkeuksena hyväksyttiin, ja äänitettiin kahtena eri versiona myöhemmin julkaistulle *Joululaulu 90* -äänilevylle (MTVLP 026). Sävelmästä tuli myös kilpailun ”tunnari”.

Katterin sovittama ”Det finns så många sköna människor” (”On niin paljon ihania ihmisiä”) voitti Tenavatähti-kilpailun 1991 Christopher Rombergin esittämänä. Katter myös sovitti kilpailulevyn *Stanna hos mig* (*Pysy luonain*) kahdestatoista sävelmästä yksitoista. Yhden sovituksista teki edesmennyt kapellimestari Jaakko Salo. Tenavatähti-kokoelmalevy, Tenavatähti 1991, jossa Rombergin laulama sekä Katterin sovittama voitokas sävelmä julkaistiin, saavutti kultalevyn.

Vuoden 1995 Syksyn Sävel -kilpailussa Katterin sekä Mika Brushanen sävelmä ”Allt ordnar sig” (”Kaikki järjestyy”) saavutti viidennen sijan. Esittäjänä Greger.

Katterilla on Teosto-merkinnöissä yli 90 sävelmää tai sovitusta. Katter jatkoi esiintymisiään, musiikin sovitustöitä sekä kitaransoitonopetusta Etelä-Suomessa kuolemaansa asti.

## Lähteet

## Aiheesta muualla

* Katteria edustavan Scendraget-ohjelmatoimiston sivusto
* 
* 
* 
* http://www.ifpi.fi/tilastot/kplista.html?action=kultalevyvuosi&vuosi=1991
Baker Streetin metroasema

**Baker Streetin metroasema** on Lontoon metron metroasema. Asemalla kulkevat Bakerloo-, Jubilee-, Circle-, Hammersmith & City- ja Metropolitan-linjojen junat. Asema on yksi maailman vanhimmista edelleen käytössä olevista metroasemista.

Asemalla on kymmenen laituria, enemmän kuin yhdelläkään toisella asemalla Lontoon metrossa.

## Historia
Metropolitan Railway avasi aseman 10. tammikuuta 1863. Vuosien varrella aseman kautta alkoi kulkea muitakin linjoja. 23. ja 30. toukokuuta 1973 asemalta löydettiin pommeja, jotka kuitenkin poistettiin turvallisesti.


Kuva:MG 2813.jpg
Kuva:Baker Street Tube station.jpg
Kuva:Baker Street tube roundel.jpg


## Lähteet
* 

### Viitteet

## Aiheesta muualla

* Transport in London: Baker Street
Tyynenmeren kisat

**Tyynenmeren kisat** (ennen **Etelä-Tyynenmeren kisat**) ovat neljän vuoden välein järjestettävät urheilukilpailut, joihin ottavat osaa useat Oseanian pienet saarivaltiot ja itsehallintoalueet. 

Ensimmäiset Etelä-Tyynenmeren kisat järjestettiin Suvassa, Fidžillä, vuonna 1963. Tuolloin kisoihin otti osaa 770 urheilijaa ja toimitsijaa 12 maasta. Kisojen ohjelmaan kuuluu lukuisia lajeja, joista useat ovat erityisesti eteläisen Tyynenmeren alueella suosittuja, mutta mukana on myös vähemmän tunnettuja urheilumuotoja. Viimeisimmät Tyynenmeren kisat järjestettiin Port Moresbyssa, Papua-Uudessa-Guineassa vuonna 2015, jolloin 24 valtiota ja itsehallintoaluetta kilpaili 28 urheilulajissa.

## Järjestäjämaat
*1963 Suva, Fidži
*1966 Uusi-Kaledonia          
*1969 Papua-Uusi-Guinea
*1971 Tahiti
*1975 Guam
*1979 Fidži
*1983 Apia, Länsi-Samoa
*1987 Uusi-Kaledonia
*1991 Papua-Uusi-Guinea
*1995 Tahiti
*1999 Guam
*2003 Fidži
*2007 Apia, Samoa
*2011 Uusi-Kaledonia
*2015 Port Moresby, Papua-Uusi-Guinea
*2019 Apia, Samoa
*2023 Honiara, Salomonsaaret

## Lähteet
Martin Weinek

**Martin Weinek** (s. 30. kesäkuuta 1964 Leoben, Steiermark) on itävaltalainen teatteri- ja elokuvanäyttelijä sekä ohjaaja. Hänen tunnetuin roolinsa lienee etsivä Fritz Kunz televisiosarjassa *[[Poliisikoira Rex]]*.

Weinek opiskeli draamaa vuosina 1983–1986 professori Peter P. Jostin johdolla. Vuonna 1986 hän liittyi Wienin *Theater Gruppe 80:een* ja sai myös ensimmäisen elokuvaroolinsa elokuvaan *Nachsaison*, jossa hän esitti hissipoikaa.

Näyttelijätyön lisäksi Weinek pitää vaimonsa Evan kanssa kolmen hehtaarin kokoista viinitilaa Heiligenbrunnin lähellä.

## Filmografia

**Calafati Joe* (televisiosarja, 1989) 
**[[Poliisikoira Rex]]* (televisiosarja, 1999–2004, 2008–)
**Silentium* (2004)
**Grenzverkehr* (2005)
**Unter weißen Segeln* (jakso "Träume am Horizont", 2006)
**Die Rosenheim-Cops* (jakso "Liebe bis zum Ende", 2007)

## Aiheesta muualla
* Lebenslauf beim ORF 
* Lebenslauf bei der Agentur Nielsen/Bremen 
* Weinek als Weinbauer
Ibrahim Camejo

**Ibrahim Camejo** (s. 28. kesäkuuta 1982 Holguin, Kuuba) on kuubalainen pituushyppääjä, olympiamitalisti.

Camejo karsiutui loppukilpailusta Helsingin MM-kilpailuissa 2005 tuloksella 778 cm. Pekingin olympialaisissa 2008 hän saavutti pronssia hypättyään tuloksen 820 cm. Samana vuonna hän hyppäsi ennätyksekseen 846 cm Bilbaossa 21. kesäkuuta. Berliinin MM-kilpailuissa 2009 hän karsiutui loppukilpailusta.

## Ennätykset
**Ulkoradat**
* Pituushyppy: 846 (2008)

**Sisäradat**
* Pituushyppy: 805 (2009)

## Lähteet
*
Kun yö saapuu

**Kun yö saapuu** on Maarit Hurmerinnan 17. albumi. Se julkaistiin 1. lokakuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Nyt.fi: 

## Lähteet
* EMIn sivut

### Viitteet
Yhteyslentokone

**Yhteyslentokone** on pienikokoinen, tavallisesti aseistamaton lentokone, jota käytetään sodassa tiedusteluun sekä kevyen lastin, esimerkiksi haavoittuneiden, viestinviejien ja upseerien, kuljettamiseen ilmateitse. Usein yhteyskoneet ovat kevyitä, siviililiikenteessä lentäviä yleisilmailulentokoneita, jotka on pienin rakenteellisin ja ulkomuodollisin muutoksin sovitettu sotilaskäyttöön. Käyttötarkoituksensa vuoksi yhteyslentokoneet on suunniteltu nousemaan lyhyiltäkin kiitoteiltä.

Yhteyslentokoneita käytettiin laajalti toisessa maailmansodassa. Nykyisin niiden tehtävät ovat kuitenkin siirtyneet helikopterien, tiedustelusatelliittien sekä tiedustelulennokkien ja muiden miehittämättömien ilma-alusten hoidettaviksi, eikä nykyaikaisesti varustetuilla armeijoilla ole yhteyslentokoneita vakinaisessa kalustossaan.

## Yhteyslentokoneita maittain

### Neuvostoliitto
*Polikarpov Po-2
*Polikarpov R-5

### Puola
*Lublin R-XIII

### Saksa
*Fieseler Fi 156 Storch
*Focke-Wulf Fw 58 Weihe
*Messerschmitt Bf 108 Taifun

### Yhdistynyt kuningaskunta
*Taylorcraft Auster
*Westland Lysander

### Yhdysvallat
*Taylorcraft L-2 Grasshopper
Warren Potent

**Warren James Potent** (s. 7. huhtikuuta 1962 Sydney) on australialainen kivääriampuja ja olympiamitalisti.

Warren Potent on saavuttanut olympialaisissa Pekingissä 2008 pronssia 50 metrin pienoiskiväärin makuussa. Lisäksi hän on saavuttanut MM-kilpailuissa samassa lajissa joukkuekilpailussa kultaa Suhlissa 1986 ja 300 metrin kiväärin makuun joukkuepronssia Zagrebissa 2006. Potent on myös ampunut sivuavat maailmanennätykset sekä peruskilpailussa että finaalissa 50 metrin pienoiskiväärin makuussa.

## Olympialaiset

## Maailmanennätykset
Potentin ampumat voimassa olevat maailmanennätykset.

## Lähteet
*
*
*
*
Perhostoka

**Perhostoka**, aiemmin **mustapyrstötoka** (*Ameca splendens*) on tokien heimoon kuuluva äärimmäisen uhanalainen kalalaji, jota tavataan vain Teuchitlánjoesta Meksikossa.

## Levinneisyysalue
Perhostoka on elänyt Jaliscon osavaltiossa Amecajoen vesistön alueella. Sittemmin se on hävinnyt suurimmasta osasta levinneisyysaluettaan, ja lajia tavataan vain Teuchitlánin kaupungin lähellä olevista lähteistä.

## Akvaariokalana
Kala on näyttävä kiiltävien suomujensa ja vilkkaan käytöksensä ansiosta. Perhostoka on melko helppohoitoinen. 

Veden pH-arvon tulee olla välillä 6,0–8,0, kovuuden dH-arvon välillä 9–19 ja lämpötilan 26–32&nbsp;°C. Perhostoka viihtyy korkeintaan kaksi metriä syvissä vesissä.

## Lähteet
Taktiili viittomakieli

**Taktiili viittomakieli** on viittomakielen variaatio, jota viitotaan kuurosokeiden kanssa kädestä käteen. Taktiilisti viitottaessa kuurosokean kädet ovat viittojan käsien päällä, ja hän voi seurata viittomista omien tuntoaistimustensa ja liikeaistimustensa perusteella. Viittomakielen lisäksi myös viitottua puhetta ja sormiaakkosia voidaan viittoa taktiilisti.

Tavallisessa viittomakielessä osoitetaan ilmeillä ja vartalon liikkeillä esimerkiksi kysymystä ja kieltoa tai vaikkapa tunteita, mutta koska taktiilissa viittomakielessä viestejä ei voi välittää näköaistin kautta, ne ilmaistaan erikseen viittomilla. 

## Lähteet
*Kuurosokeus
*Suomen kuurosokeat - tuntoaistilla eli taktiilisti vastaanotettavat menetelmät 

## Aiheesta muualla
*Suomen kuurosokeat – kädestä käteen viittomisen tunnistaminen 
*Suomen kuurosokeat - päivä taktiilina
*taktiilit sormiaakkoset 
*taktiilit sormiaakkoset (kuvat)
Sihvonen

**Sihvonen** on suomalainen sukunimi, joka on muun muassa seuraavilla henkilöillä:

* Aleksi Sihvonen (s. 1984), Norther- ja Medicated -yhtyeiden laulaja
* Annika Sihvonen (s. 1993), ampumaurheilija
* Atte Sihvonen (s. 1996), jalkapalloilija
* Erland Sihvonen (1873–1967), Kiinassa toiminut lähetyssaarnaaja
* Iiris Sihvonen (1940–2010), pikaluistelija
* Jukka Sihvonen (s. 1953), elokuvatutkimuksen professori
* Jukka Sihvonen (s. 1967), pikajuoksija
* Kari Sihvonen (s. 1983), jääkiekkoilija
* Kari Sihvonen (s. 1980), kuvittaja ja sarjakuvapiirtäjä
* Karri Sihvonen (s. 1994), lentopalloilija
* Kerttu Sihvonen (1893–1978), rehtori ja naisasia-aktiivi
* Maarit Sihvonen (s. 1961), uimari
* Matti Sihvonen (1894–1968), yritysjohtaja ja osuustoimintamies, kauppaneuvos
* Matti Sihvonen (1932–2022), Kuopion hiippakunnan piispa
* Olavi Sihvonen (1918–1984), yhdistetyn hiihtäjä
* Petter Sihvonen (1830–1901), maanviljelijä ja valtiopäivämies
* Petteri Sihvonen (s. 1968), jääkiekkoilija, valmentaja ja urheilutoimittaja
* Riku Sihvonen (s. 1998), jääkiekkoilija
* Saara Sihvonen (s. 1992), malli
* Toni Sihvonen (s. 1971), jääkiekkoilija ja valmentaja
* Urho Sihvonen (1894–1954), jääkärieversti
* V. A. Sihvonen (1879–1932), valokuvaaja
* Väinö Sihvonen (1889–1939), kemisti ja Teknillisen korkeakoulun professori
Guernseyn piirikunta

**Guernseyn piirikunta** on piirikunta Ohiossa, Yhdysvalloissa, jonka hallintokeskus ja suurin kaupunki on Cambridge. Sen väkiluku oli 40&nbsp;792 vuonna 2000. Se on nimetty Guernseyn mukaan.

## Maantiede
Guernseyn naapuripiirikuntia ovat Tuscarawas pohjoisessa, Harrison koillisessa, Belmont idässä, Noble etelässä, Muskingum lännessä ja Coshocton luoteiskulmassa.

## Väestö
Piirikunnassa oli vuoden 2010 väestönlaskennassa 40&nbsp;087 ihmistä. Etniset ryhmät jakautuvat valkoisiin, joita on 96,0%, mustiin (1,7%), alkuperäisamerikkalaisiin (0,3%) ja aasialaisiin (0,3%).

Kotitalouden mediaanitulo on 38&nbsp;179 ja köyhyysrajan alapuolella oli 17,1% väestöstä vuosina 2007–2011.

## Lähteet
Sund (Norja)

**Sund** on entinen kunta Hordalandin läänissä Norjassa. Sundin kunta perustettiin 1. tammikuuta 1838. Kunnasta erotettiin Austevollin kunta omaksi kunnakseen 1. tammikuuta 1886. Tammikuussa 2013 tehdyn väestönlaskennan mukaan Sundin kunnassa oli 6 514 asukasta.

Vuonna 2020 Sund ja Fjell liitettiin Øygardenin kuntaan.
## Lähteet

## Aiheesta muualla
Xiao Qin

**Xiao Qin** (s. 1. tammikuuta 1985 Jiangsu) on kiinalainen telinevoimistelija. Hän on erikoistunut hevoseen.

Xiao voitti olympiakultaa 2008 Pekingin kisoista sekä hevosella että joukkuekilpailussa. Vuonna 1990 telinevoimistelun aloittanut Xiao on saavuttanut MM-kisoissa yhteensä kuusi kultamitalia. Niin 2006 Århusissa kuin 2007 Stuttgartissakin hän voitti kultaa hevoselta ja joukkuekilpailusta. Lisäksi hän on voittanut MM-kultaa hevosella 2005 Melbournessa ja joukkuekilpailussa  2003 Anaheimissa. Hän on myös savuttanut hevosella MM-hopeaa 2001 Gentissä ja -pronssia 2002 Debrecenissä. Joukkuekultaa hän voitti myös vuonna 2006 Dohassa pidetyissä Aasian kisoissa.

Maailmancupissa Xiao on saavuttanut kahdeksan osakilpailuvoittoa. Hän on 164 senttimetriä pitkä ja painaa 55 kilogrammaa. Hän asuu Nanjingissä. Hänen valmentajanaan toimivat Huang Yubin ja Jing Weiguo.
## Lähteet
Sveio

**Sveio** on kunta Vestlandin läänissä Norjassa. Sveion kunta erotettiin Finnåsin kunnasta vuonna 1865. Kunnasta erotettiin omaksi kunnakseen Vikebygd 1902. Sveioon liitettiin 1964 koko Valestrandin kunta ja Vikebygdin läntinen osa. Vuoden 2024 alussa Sveiossa oli 5&nbsp;742 asukasta.

Kunnan hallinnollinen keskus on Sveio.

## Kuvia

Førde kirke.jpg|Førden kirkko
Sveio skule (52104036404).jpg|Sveion koulu
FarteinValen.jpg|Fartein Valenin kotitalo
Ryvarden fyrstasjon.jpg|Ryvardenin majakka


## Media
Paikallislehti *[[Vestavind]]* ilmestyy kerran viikossa.

## Tunnettuja henkilöitä
* Fartein Valen (1887–1952), säveltäjä
* Einar Økland (s. 1940), kirjailija

## Lähteet

## Aiheesta muualla
Kaspar Capparoni

**Gaspare ”Kaspar” Capparoni** (s. 1. elokuuta 1964 Rooma) on italialainen näyttelijä.

Capparonin isä oli kirurgi ja äiti opettaja. Hän aloitti teatterissa näyttelijäntyöt 18-vuotiaana tehden yhteistyötä ohjaaja Giuseppe Patroni Griffin kanssa. Capparonin ensimmäinen elokuvarooli tapahtui vuonna 1984 Dario Argenton elokuvassa *[[Phenomena]]*.

Hän on näytellyt useissa televisiosarjoissa, merkittäviä rooleja esim. *[[Ihana Elisa|Ihanassa Elisassa]]*, *Caprissa* ja *[[Poliisikoira Rex]]in* uusissa jaksoissa.
Afrikanportugali

**Afrikanportugaliksi** () kutsutaan Afrikassa puhuttavia portugalin kielen murteita. Kieli levisi siirtomaa-aikana Portugalin alusmaihin, ja siitä on kehittynyt murteiden lisäksi myös ns. kreolikieliä. Portugali on Afrikassa virallinen kieli Angolassa, Guinea-Bissaussa, Kap Verdessä, Mosambikissa, Päiväntasaajan Guineassa ja São Tomé ja Príncipellä. Se on myös yksi Afrikan unionin virallisista kielistä. Viime aikoina portugali on kohdannut Afrikassa painetta ranskan ja englannin taholta ja kilpailee puhujista näiden kanssa. 

Sekä alkuperältään afrikkalaisten että alusmaihin siirtyneiden valkoisten jälkeläisten muuttoliike Portugaliin ja Brasiliaan on levittänyt myös näiden alueiden kielimuotoihin piirteitä afrikanportugalista.

## Katso myös
*Angolanportugali
*Brasilianportugali
*Euroopanportugali

## Aiheesta muualla
*Essee afrikanportugalista ja kreolimuunnelmista (portugaliksi)
Scipio Aemilianus Africanus

**Publius Cornelius Scipio Aemilianus Africanus Numantinus** (185 eaa. – 129 eaa.) oli roomalainen kenraali ja valtiomies, joka toimi konsulina vuosina 147 eaa. ja 134 eaa. 

Scipio Africanuksen poika Publius Cornelius Scipio adoptoi hänet hyvin nuorena ja hän vaihtoi nimensä Publius Cornelius Scipio Aemilianukseksi. Scipion isä oli Makedonian valloittaja ja Pydnan taistelun voittaja Lucius Aemilius Paullus Macedonicus. Scipio taisteli itsekin Pydnassa ollessaan vain 17-vuotias.

Scipio valittiin vuonna 147 eaa. uransa ensimmäisen kerran konsuliksi, vaikka hän oli alaikäinen. Sen jälkeen hän osallistui kolmanteen puunilaissotaan menestyen hyvin ja vallaten Karthagon vuonna 146 eaa. Tämän johdosta hän sai triumfin ja sai *[[agnomenin]]* Africanus.

Vuonna 134 eaa. Scipio valittiin taas konsuliksi, ja hän päätti sen jälkeen pitkän sodan Numantiaa vastaan ja sai toisen triumfinsa ja lisänimen Numantinus.

Muutama vuosi sen jälkeen hänet murhattiin, koska hän yritti edistää itaalisten liittolaisten asemaa. Scipio Aemilianus Africanuksen murhasta on syytetty leski Semproniaa ja Gaius Gracchusta sekä tämän kannattajia. Syytökset ovat kuitenkin jääneet vain huhujen tasolle.

## Kirjallisuutta
*

## Lähteet
*
Tysnes

**Tysnes** (vanhalta kirjoitusasultaan *Tysnæs*) on kunta Vestlandin läänissä Norjassa. Tysnesin kunta perustettiin kunnallisen itsehallinnon käyttöönoton yhteydessä vuonna 1838. Tysnes koostuu vajaasta paristasadasta Bergenin eteläpuolella sijaitsevasta saaresta, joista suurimmat ovat Tysnesøy (197 km²), Reksteren (37 km²) ja Skorpo (8,8 km²).
Vuoden 2024 alussa kunnassa oli 2&nbsp;922 asukasta.

Tynesin hallintokeskus on Uggdalseidet. Lisäksi kunnassa sijaitsee Vågen taajama.

## Media
Paikallislehti *[[Tysnes (sanomalehti)|Tysnes]]* ilmestyy kerran viikossa.

## Kuvia

Insel Tysnes, Norwegen..2H1A8385WI.jpg|Vågen asutusta
85710 Uggdal kirke fra RA.jpg|Uggdalin kirkko
177787 Tysnes kirke I fra RA.jpg|Tysnesin kirkko
Tysnes komm.svg|Kunnan vaakuna vuoteen 2020.


## Tunnettuja henkilöitä
* Johannes Heggland (1919–2008), kirjailija

## Lähteet

## Aiheesta muualla
Ulvik

**Ulvik** on kunta Vestlandin läänissä Norjassa. Ulvikin kunta syntyi vuonna 1891, kun tuolloinen Granvinin kunta jaettiin kolmeen osaan, kaksi muuta olivat Granvin ja Eidfjord. Vuoden 2024 alussa Ulvikissa oli 1&nbsp;089 asukasta.

## Kuvia

Ulvik kirke.jpg|Ulvikin kirkko
Hardangerjøkul2013.jpg|Hardangerjøkulen


## Tunnettuja henkilöitä
* Olav H. Hauge (1908–1994), runoilija
* Lars Osa (1860–1958), taidemaalari ja viulisti
* Lars Sponheim (s. 1957), pormestari vuosina 1988–1991

## Lähteet

## Aiheesta muualla
Chen Yibing

**Chen Yibing** (, s. 19. joulukuuta 1984 Tianjin) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti. Hän on erikoistunut renkaisiin.

Chen voitti olympiakultaa 2008 Pekingistä renkaitten henkilökohtaisesta kilpailusta sekä joukkuekilpailusta. Lontoossa 2012 hän saavutti kultaa joukkuekilpailussa ja hopeaa renkailla. Renkailla ja joukkuekilpailussa hän on voittanut myös MM-kultaa Århusista 2006, Stuttgartista 2007, Rotterdamista 2010 ja Tokiosta 2011. Lisäksi Chen on voittanut renkaiden ja joukkuekilpailun kultaa vuosien 2006 ja 2010 Aasian kisoista.

Chen on 160 senttimetriä pitkä ja painaa 58 kilogrammaa. Hänen valmentajanaan toimii Wang Hongwei.

## Lähteet
* Chen Yibing FIG 
* Chen Yibing Biography and Olympic Results  Olympics at Sports-Reference.com
Troy Milam

**Troy Milam** (s. 30. kesäkuuta 1980 Lake Orionissa, Michiganissa, Yhdysvalloissa) on yhdysvaltalainen jääkiekkopuolustaja, joka siirtyi kaudeksi 2011–2012 Tšekin Extraligan HC Sparta Prahaan. Milamia luonnehditaan hyökkääväksi puolustajaksi, joka luistelee ja laukoo hyvin.

Neljän NCAA-yliopistosarjassa viettämänsä kauden jälkeen Milam siirtyi ammattilaiseksi kaudeksi 2003–2004. Ensimmäisestä kaudesta suurin osa kului ECHL:n Gwinnett Gladiatorsissa, mutta hän pääsi pelaamaan AHL:ää, yhteensä 20 ottelua Manchester Monarchsissa ja San Antonio Rampagessa. Seuraavalla kaudella hän pelasi jo suurimmaksi osaksi Monarchsissa, mutta putosi kaudella 2005–06 jälleen ECHL:ään. Kaudet 2006–2007 ja 2007–2008 Milam pelasi kuitenkin kokonaan AHL:ssä, ensin Hershery Bearsissa ja Chicago Wolvesissa ja sitten jälleen Manchesterissa, jossa hän nousi joukkueensa johtavaksi puolustajaksi.

Kaudella 2008–2009 hän pelasi SM-liigaa Tampereen Ilveksen joukkueessa, ja marraskuussa 2009 hän liittyi Porin Ässien SM-liigajoukkueeseen. Milam pelasi Ässissä yhden kauden ja palasi sitten AHL:ään, kun hän teki sopimuksen Norfolk Admiralsin kanssa. Admiralsissa Milam teki 37 pistettä 67 ottelussa ja joukkueensa eniten pisteitä tehnyt puolustaja. Seuraavaksi kaudeksi hän siirtyi Tšekin Extraligassa pelaavaan HC Sparta Prahaan.

Milamin nuorempi veli Jamie pelaa myös jääkiekkoa ammattilaisena.

## Lähteet

* 
* 
* Milamin haastattelu Hockeysfuture.comissa 20.12.2003 
* Uutinen Milamin sopimuksesta Ilvekseen SM-liigan sivuilla

### Viitteet
Vaksdal

**Vaksdal** on kunta Vestlandin läänissä Norjassa. Se muodostettiin vuonna 1964 osista Bruvikin, Evangerin ja Modalenin kuntia. Vuoden 2024 alussa Vaksdalissa oli 3&nbsp;852 asukasta.

Vaksdalin hallinnollinen keskus on Dale, jonka lisäksi kunnassa sijaitsevat Vaksdalin ja Stanghellen taajamat. Kunnan tärkeimpiä teollisuudenaloja ovat elintarvike- ja tekstiiliteollisuus. Noin puolet työssäkäyvistä käy töissä lähikunnissa, erityisesti Bergenissä.

## Kuvia

Vaksdal rådhus.jpg|Kunnantalo
Bergsdalen kyrkje.jpg|Bergsdalenin kirkko
Vaksdal.jpg|Asutusta Vaksdalissa


## Tunnettuja henkilöitä
* Frida Amundsen (s. 1992), muusikko

## Lähteet

## Aiheesta muualla
Tvedestrand

**Tvedestrand** on Norjan kaupunki ja kunta Agderin läänissä maan eteläosassa. Sen naapureita ovat Arendal lännessä ja Risør idässä. Kunta rajoittuu myös Frolandiin, Åmliin ja Vegårsheihin. Tvedestrand sai nykyiset rajansa vuonna 1964, jolloin pieni alue Molandin kunnasta liitettiin siihen. Vuoden 2024 alussa Tvedestrandissa oli 6&nbsp;323 asukasta. Hallintokeskus Tvedestrandin lisäksi kunnassa sijaitsee Nesgrendan taajama.

Tvedestrand on perinteisesti ollut tärkeä vientisatama alueen rauta- ja puuteollisuudelle. Nykyisin se on myös suosittu matkailukohde.

## Media
Paikallislehti *[[Tvedestrandsposten]]* ilmestyy kolmesti viikossa.

## Kuvia

Tvedestrand2019a.jpg|Kaupungin keskustaa
Tvedestrand Holt kirke a.JPG|Holtin kirkko
Naesvaerk.jpg|Næsin rautaruukin päärakennus.
Lyngør fyr august 2017 (4).jpg|Lyngørin majakka


## Tunnettuja henkilöitä
* Jenny Hval (s. 1980), muusikko
* Knud Knudsen (1812–1895), kirjanorjan kehittäjä

## Lähteet

## Aiheesta muualla
Ullensvang

**Ullensvang** on kunta Vestlandin läänissä Norjassa. Se perustettiin vuonna 1837 nimellä Kinsarvik, nykyisen nimen se sai 1870. Vuonna 1913 Kinsarvik ja Odda erotettiin kunnasta omiksi kunnikseen. Suurin osa Kinsarvikin kunnasta yhdistettiin takaisin Ullensvangiin 1964, ja koko Eidfjord oli yhdistettynä kuntaan 1964–1977. Vuonna 2020 Ullensvangiin liitettiin Odda ja Jondal, jolloin syntyi muodollisesti uusi samanniminen kunta. Vuoden 2024 alussa Ullensvangissa oli 11&nbsp;017 asukasta.

Ullensvangissa on Bolidenin sinkkitehdas sekä muuta metalliteollisuutta.

## Taajamat
Hallintokeskus Oddan lisäksi Ullensvangissa sijaitsevat Kinsarvik, Lofthus, Tyssedal, Jondal, Skare ja Røldal.

## Kuvia

Boliden Odda.JPG|Bolidenin tehdas.
View of trolltunga.jpg|Trolltunga
Ullensvang komm.svg|Kunnan vaakuna vuoteen 2020.


## Tunnettuja henkilöitä
* Haldor Larsen Børve (1857–1933), arkkitehti
* Bergfrid Fjose (1915–2004), poliitikko
* Dagfinn Mannsåker (1916–1994), historioitsija
* Lars Utne (1862–1922), kuvanveistäjä

## Lähteet

## Aiheesta muualla
Simón Bolívar -nuoriso-orkesteri

**Simón Bolívar -nuoriso-orkesteri** on kahdensadan muusikon muodostama El Sistemana tunnetun Venezuelan nuoriso-orkesterijärjestelmän maineikkain edustaja. Gustavo Dudamelin johtama soittajisto koostuu lähinnä slummitaustasta lähtöisin olevista lapsista ja nuorista. 

Nuoriso-orkesterin eli niin sanotun B-orkesterin lisäksi on olemassa A-orkesteri, jonka soittajat ovat vanhempia ja jo täysiä ammattilaisia.

## Lähteet

## Aiheesta muualla
* Simón Bolívar -nuoriso-orkesterin sivut
* Orkesteri Helsingin juhlaviikkojen sivuilla
*musiikki-ihmeen isä, Hs.fi
* Hannu-Ilari Lampila, Venezuelan jättiorkesteri valloitti. hs.fi
Pekka Lind

**Pekka Toivo Taavetti Lind** (s. 7. heinäkuuta 1943 Vaasa) on suomalainen lakimies ja entinen asianajaja. Lind erosi Suomen Asianajajaliitosta keväällä 2009. Muussa tapauksessa hänet olisi erotettu liitosta. Erottamisen syynä olisivat olleet konkurssipesien hoitamisen toistuneet laiminlyönnit. Lind oli jättänyt tilittämättä velkojille ja velallisille hoidossaan olleita konkurssipesien varoja useiden vuosien ajan.

Lind on harrastanut taideteosten keräämistä. Hän on lahjoittanut taideteoksia Vaasan keskussairaalan H-talolle, Vaasan Palvelutalosäätiön ylläpitämälle Vuorikodille ja Vaasan yliopistolle.

## Kehittyvien maakuntien Suomi
Pekka Lind on ollut Kehittyvien maakuntien Suomi ry:n (KMS) puheenjohtaja yhdistyksen perustamisesta alkaen. Yhdistys nousi julkisuuteen vaalirahoitusskandaalissa vuonna 2008. Pääministeri Matti Vanhasen pyynnöistä huolimatta Lind ei suostunut selventämään yhdistyksen toimintatapoja tai syntyhistoriaa kesäkuussa 2008. 

Pekka Lindin mukaan KMS-yhdistyksen perustamiskokous pidettiin Keskustan puoluetoimistossa. Hän itse myöhästyi sen alusta tunnin. Lindin mukaan häntä pyydettiin yhdistyksen tehtävään, mutta hän ei muista kuka pyynnön esitti. Pekka Lindin mukaan hän on ennenkin kerännyt vaaleihin rahaa. Pekka Lindin mukaan yhdistys perustettiin, jotta rahoittavien yritysten ja ehdokkaiden ei tarvitse olla tekemisissä toistensa kanssa. Puheenjohtaja ei kuitenkaan valaissut KMS:n ja sen hallituksen toimintatapoja ja rahanjakotapoja: ”Jossain menee yleisen ja yksityisen raja.” Lindin mukaan KSM:n hallitus on kokoontunut useita kertoja. Päätöksiä hän ei ole kertonut.

Lind on myös Nova Groupin toimitusjohtaja Arto Merisalon juristi.

## Lähteet
Piotr Małachowski

**Piotr Małachowski** (s. 7. kesäkuuta 1983 Żuromin) on uransa lopettanut puolalainen kiekonheittäjä, maailman- ja Euroopan-mestari sekä kaksinkertainen olympiamitalisti.

Małachowski sijoittui viidenneksi alle 20-vuotiaiden EM-kilpailuissa Grossetossa 2005 ja kuudenneksi saman ikäluokan MM-kilpailuissa Kingstonissa 2002. Hän oli alle 23-vuotiaiden EM-kilpailuissa yhdeksäs Bydgoszczissa 2003 ja sai hopeaa Erfurtissa 2005. Seuraavana vuonna hän voitti Euroopan talviheittocupin ja Euroopan cupin superliigan.  ja Göteborgin EM-kilpailuissa hän sijoittui kuudenneksi. Vuonna 2007 hän oli toinen Euroopan talviheittocupissa, voitti Euroopan cupin, oli kahdestoista Osakan MM-kilpailuissa ja kolmas .

Ensimmäisen arvokisamitalinsa Małachowski saavutti Pekingin olympialaisissa 2008 heitettyään tuloksen 67,82. Hän hävisi tasan metrin kilpailun voittaneelle Viron Gerd Kanterille. Myöhemmin syksyllä hän oli toinen . Vuonna 2009 hän voitti Euroopan joukkuemestaruuskilpailujen kiekkokilpailun Leiriassa. 

Berliinin MM-kilpailuissa 2009 hän saavutti hopeaa Puolan ennätyksellä 69,15 m. Robert Harting ohitti hänet viimeisellä heitollaan, joka kantoi 69,43.  hän sijoittui kolmanneksi. Vuonna 2010 hän oli toinen Euroopan joukkuemestaruuskilpailuissa. Hän voitti kultaa Barcelonan EM-kilpailuissa tuloksella 68,87 m voittaen Hartingin 40 sentillä. Hän oli samana vuonna neljäs Splitin maanosien cupissa. Vuonna 2011 hän oli kolmas Euroopan joukkuemestaruuskilpailuissa ja yhdeksäs Daegun MM-kilpailuissa. Lontoon olympialaisissa 2012 hän sijoittui viidenneksi.

Moskovan MM-kilpailuissa 2013 Małachowski palasi jälleen mitalikantaan sijoittumalla Hartingin jälkeen hopealle tuloksella 68,36. Seuraavana vuonna hän oli toinen Euroopan joukkuemestaruuskilpailuissa ja neljäs Zürichin EM-kilpailuissa. Hän voitti maailmanmestaruuden Pekingissä 2015 tuloksella 67,40 ja Euroopan-mestaruuden Amsterdamissa 2016 heitettyään 67,06. Saman vuoden olympialaisissa hän sijoittui toiseksi tuloksella 67,55. Lontoon MM-kilpailuissa 2017 hän oli viides. Berliinin EM-kilpailuissa 2018 hän jäi karsinnassa ilman tulosta. Hän voitti 2019 Euroopan joukkuemestaruuskilpailun, mutta karsiutui loppukilpailusta Dohan MM-kilpailuissa. Hän karsiutui loppukilpailusta myös vuodelle 2021 siirretyissä Tokion olympialaisissa.

Małachowskin ennätys on 8. kesäkuuta 2013 Hengelossa heitetty 71,84 m.

## Uran jälkeen
Małachowski alkoi harrastaa kiekkouransa jälkeen triathlonia. Hän asuu perheineen Thaimaassa.

## Lähteet
* 
* 

### Viitteet

## Aiheesta muualla

* Piotr Małachowski Bio, Stats, and Results  Olympics at Sports-Reference.com 
*
Edin-Ådahl

**Edin-Ådahl** oli ruotsalainen kristillinen yhtye vuosina 1980–1994, joka jäseniä olivat veljet Bertil & Lasse Edin, Simon ja Frank Ådahl. Yhtye edusti maataan Eurovision laulukilpailussa 1990 kappaleella "Som en vind" (suom. *Kuin tuuli*). He sijoittuivat 16. sijalle.

## Diskografia
### Ruotsinkielisiä julkaisuja
**Edin-Ådahl*, 1980
**Alibi*, 1982
**Maktfaktor*, 1983
**Tecken*, 1986
**Big Talk*, 1989
**Into My Soul*, 1990
**Reser Till Kärlek*, 1991
**Kosmonaut Gagarins Rapport*,1992
**Minnen: 1980&mdash;1992*, 1994

### Englanninkielisiä julkaisuja
**Alibi*, 1983
**X-Factor*, 1984
**Big Talk*, 1989
**Into My Soul,* 1990
**Revival*, 1991

## Lähteet
1987 (Mari-Leenin albumi)

**1987** on virolaisen laulaja Mari-Leenin toinen täyspitkä albumi, joka ilmestyi kesäkuussa 2008. Levyllä on uusi versio suomalaisen Bogart Co.:n kappaleesta *Princess*.

## Kappaleet
#1987
#Trummimasinad
#Printsess
#Randy Davis
#Elektrisinises
#Torm
#Meeldib - ei meeldi
#1 päev mu elust
#Shattered
#Oh l'amour
#Siis kui sind ei olnud
#Atlantis
#Aeg
#Tiigri tätoveeringuga tüdruk
#Printsess (remix)

## Lähteet
*sloleht.ee 
*u-pop.ee

### Viitteet
Lampedusa e Linosa

**Lampedusa e Linosa** on Välimerellä Pelagisilla saarilla sijaitseva Italian kunta, joka kuuluu sisilialaiseen Agrigenton maakuntaan. Kunnan pinta-ala on noin 25 neliökilometriä ja asukkaita siellä on vajaat 7&nbsp;000. 

Lampedusa e Linosa sijaitsee keskellä Sisiliansalmea noin 300 kilometriä etelään Sisilian pääkaupungista Palermosta ja 220 kilometriä lounaaseen Agrigenton kaupungista. Kuntaan kuuluvat Lampedusan ja Linosan saaret sekä asumaton Lampione. Kunnan asutuskeskuksia ovat Lampedusa, Linosa, Cala Creta, Cala Francese, Grecale ja Terranova.

Lampedusa e Linosan suojeluspyhimys on neitsyt Maria. Lampedusa e Linosan asukkaasta käytetään italiaksi nimitystä *lampedusani e linosani*.

Lampedusan ja Linosan saarille pääsee Sisiliasta lautalla Porto Empedoclen satamasta, läheltä Agrigentoa. Kantosiipialuksella saarille pääsee kesäkuusta syyskuuhun. Lampedusassa on myös pieni kansallinen lentoasema, mutta sitä kautta saarelle pääsee ainoastaan kesäkuusta syyskuuhun. Lentoja Lampedusalle on muun muassa Trapanista, Palermosta, Milanosta ja Roomasta.

## Lähteet

## Aiheesta muualla

* Kunnan kotisivut
Oscar-gaala 1930 (marraskuu)

**Marraskuun Oscar-gaala 1930** oli kolmatta kertaa järjestetty palkintogaala, joka pidettiin 5. marraskuuta 1930 Ambassador Hotelissa, Los Angelesissa. Gaalan juontajana toimi näyttelijä Conrad Nagel. Palkinnot jaettiin elokuville, jotka oli julkaistu 1. elokuuta 1929 ja 31. heinäkuuta 1930 välisenä aikana.  Saman vuoden huhtikuussa oli järjestetty toinen Oscar-gaala.

Ensimmäisessä, toisessa ja kolmennessa Oscar-gaalassa jaettavat palkinnot oli valmistettu pronssista, joka oli päällystetty kullalla. Tämän jälkeen patsaat valmistettiin britanniumista.

Ensimmäistä kertaa jaettiin Oscar-palkinto parhaasta äänityksestä.

## Voittajat ja ehdokkaat

## Lähteet
Risør

**Risør** on Norjan kaupunki ja kunta Agderin läänissä maan eteläosassa Skagerrakin rannikolla. Sen naapureita ovat Tvedestrand lounaassa, Vegårshei ja Gjerstad luoteessa ja Kragerø koillisessa. Kunta sai nykyiset rajansa vuonna 1964, jolloin Risør yhdistyi silloisen Søndeledin kunnan kanssa.

Paikannimi Risør juontaa juurensa *Risøya*-nimisestä saaresta kaupungin ulkopuolella, jossa kasvaa tiheästi risukkoa. Vuoteen 1905 saakka paikasta käytettiin nimitystä *Øster-Riisøer*, kunnes Risør-nimi tuli viralliseksi nimeksi. Risørin lempinimi on "Skagerrakin valkoinen kaupunki" () ja kaupungista löytyykin Sørlandetille tunnusomaisia historiallisia puutaloja, jotka ovat koko Euroopan mittakaavassa hyvin säilyneitä.

## Media
Paikallislehti *[[Aust Agder Blad]]* ilmestyy kolmesti viikossa.

## Kuvia

Risør Krantoppen august 2017 (2).jpg|Risørin puutalokeskustaa
Kirka risor.jpg|Risørin kirkko
Risør Søndeled kirke a.JPG|Søndeledin kirkko
Stangholmen Fyr.jpg|Stangholmenin majakka


## Tunnettuja henkilöitä
* Henrik Carstensen (1753–1835), Eidsvollin kansalliskokousedustaja
* Finn Lützow-Holm (1890–1950), sotilaslentäjä
* Erik Mykland (s. 1971), jalkapalloilija
* Victor Norman (1946–2024), poliitikko

## Lähteet

## Aiheesta muualla
Yang Wei

**Yang Wei** (), s. 8. helmikuuta 1980 Hubei) on entinen kiinalainen telinevoimistelija.

5-vuotiaana telinevoimistelun aloittanut Yang voitti olympiakultaa 2008 Pekingin olympialaisissa henkilökohtaisessa moniottelussa ja joukkuekilpailussa. Lisäksi hän saavutti renkailta hopeaa. Hevosella hän oli neljäs. Kahdeksan vuotta aikaisemmin Sydneyn olympialaisissa Yang voitti joukkuekultaa ja saavutti moniottelussa hopeaa. 

Yang on myös voittanut lukuisia mitaleita MM-kilpailuista. Hänet tunnetaan hyvin vaikeista suorituksista, jotka antavat korkeat vaikeusastekertoimet, minkä johdosta Yang voi tehdä jopa vakaviakin virheitä säilyttäen silti etulyöntiaseman kilpailijoihinsa nähden. Ensimmäiset kansainväliset arvokisamitalinsa hän saavutti 1999 Tianjinin MM-kisoissa, missä hän voitti joukkuekultaa ja saavutti pronssia rekkitangolla. 2002 Debrecenissä hän saavutti pronssia hypystä. Seuraavana vuonna Anaheimin MM-kisoissa hän voitti joukkuekultaa ja saavutti moniottelusta hopeaa. 2006 Århusissa hän voitti kolme kultamitalia: nojapuilta, moniottelusta ja joukkuekilpailusta. 2007 kultaa tuli moniottelusta ja joukkuekilpailusta.

Yang on 160 senttimetriä pitkä ja painaa painaa 54 kilogrammaa. Hän asuu synnyinmaakunnassaan Hubeissa Hän harjoitteli Yubin Huangin ja Wang Guo Qinin valmennuksessa Kiinan kansallisessa harjoittelukeskuksessa.

Yang lopetti uransa vuonna 2009.

## Lähteet
Annilan kartano

**Annilan kartano** on Mikkelin Annilassa sijaitseva kartano, joka perustettiin ratsutilaksi vuonna 1765.

Tilan mailla harjoittiin viljelystä jo 1540-luvulla. Kartanoa edelsi Annilan talo, joka sai nimensä Annisista, jotka asuivat alueella jo 1540-luvulla ja joiden hallussa talo oli vielä 1700-luvun alussa. Isonvihan jälkeen omistajasuku vaihtui useita kertoja.

1800-luvulla kartano oli kirjailija K. A. Tavaststjernan lapsuudenkoti. Talvisodan aikana Annilassa sijaitsivat Kotijoukkojen esikunta ja päämajan koulutusosasto ja jatkosodan aikana tiedustelujaoston ulkomaanosasto. Kesällä 1941 Mannerheim asui lähellä kartanoa Annilanselän rannassa tohtori Alfthanin huvilassa.

Annilan päärakennuksen runko on 1700-luvulta ja klassistinen ulkoasu 1930-luvulta. Kartano on Museoviraston suojelukohde. Tuukkasen suku on omistanut kartanon vuodesta 1903. Kartanoalue toimii nykyisin golfkeskuksena, ja tilan päärakennuksessa on tilausravintola.

## Lähteet

## Aiheesta muualla
*Porrassalmen historiallinen maisema (rky.fi)
Star Wars: The Clone Wars (elokuva)

**Star Wars: The Clone Wars** on vuonna 2008 ensi-iltansa saanut Dave Filonin ohjaama animaatioelokuva, joka sijoittuu George Lucasin luomaan *[[Tähtien sota]]* -elokuvasarjaan. Elokuva oli pilotti sitä seuranneelle samannimiselle televisiosarjalle.

Elokuvan tarina sijoittuu ajallisesti *[[Star Wars: Episodi II – Kloonien hyökkäys|Kloonien hyökkäyksen]]* ja *[[Star Wars: Episodi III – Sithin kosto|Sithin koston]]* väliin. Elokuvan pääosassa nähdään Anakin Skywalker ja Obi-Wan Kenobi. Elokuvasta löytyy myös muita *Tähtien sota* -elokuvista tuttuja hahmoja kuten Yoda, Mace Windu, kenraali Grievous sekä kreivi Dooku. Yksi uusista hahmoista on päähenkilöihin kuuluva naispuolinen padawan Ahsoka Tano.

*Star Wars: The Clone Wars* sai ensi-iltansa 15. elokuuta 2008.

## Äänirooleissa

## Lähteet
Leonardo Sciascia

**Leonardo Sciascia** (8. tammikuuta 1921 Racalmuto, Sisilia – 20. marraskuuta 1989 Palermo, Sisilia) oli italialainen kirjailija ja poliitikko. 

Sciascia oli Palermon kaupunginvaltuutettu sitoutumattomana kommunistien listalta vuodesta 1975, kansalliskokousedustaja ja myöhemmin Euroopan parlamentin jäsen. Hän oli alkujaan opiskellut opettajaksi, ja vasta myöhemmin hän ryhtyi kirjoittamaan Sisiliasta ja mafiasta. Hänen teostensa pohjalta ovat ohjanneet elokuvia muun muassa Damiano Damiani, Francesco Rosi, Elio Petri ja Gianni Amelio

Sciascia toimi alkuun opettaja ja 1970-luvun puolivälistä alkaen toimittajana. Hän siirtyi myöhemmin radikaalipuolueen jäseneksi.  Hän oli Italian parlamentin ja Euroopan unionin parlamentin jäsen 1979–1983. Hänellä oli suuri vaikutus yleiseen mielipiteeseen. Hänen ensimmäinen suurta huomiota saanut teoksensa oli novellikokoelma *Gli zii di Sicilia* (1958). Monet romaanit, kutena *Huuhkalinnut*, ovat jännitysromaaneja, joissa ei ole loppuratkaisua. Viimeisessä romaanissa *Il cavaliere e la morte* (1988) hän kuvaa nuorten tekemää juristin murhaa. Hän kirjoitti myös pamfletteja, joissa esillä olivat tuoreet tapahtumat, kuten 1978 tapahtunut entisen pääministerin Aldo Moron kaappaus ja murha.

## Suomennetut teokset
*  Sarja: Keltainen kirjasto 187 
*  Sarja: Nykykirjailijoita 5
** Omantunnonkysymys
** Pitkä matka
** Viininkarvainen meri
;Muita novelleja
* Stalinin kuolema, novelli, suom. Pirkko Peltonen, Yleisradio, 1990 alkuteos: *La morte di Stalin* (kuunnelma)
* Seuraleikki, suom. Soma Rytkönen, antologiassa: *[[Italialaisia kertomuksia 1900-luvulta]]*, toim. Rolando Pieraccini, Lauttasaari Press 2007 

## Lähteet

## Aiheesta muualla

*Il sito degli amici di Leonardo Sciascia
Rita Yahan-Farouz

**Rita** (oik. **Rita** **Yahan-Farouz**, ; s. 24. maaliskuuta 1962 Teheran, Iran), on israelilainen platinalevy-palkittu laulaja ja näyttelijä.

Rita syntyi Iranissa juutalaiseen perheeseen, joka muutti Israeliin hänen ollessaan kahdeksanvuotias. Hän aloitti uransa 1980-luvulla musiikkiryhmässä Israelin armeijassa. Vuonna 1982 hän aloitti Beit Zvin teknillisessä yliopistossa näyttelemisen. Hän edusti maataan Eurovision laulukilpailussa 1990 laululla "Shara Barkhovot" ja sijoittui 18. sijalle.

Rita oli naimisissa pianisti Rami Kleinsteinin kanssa ja heillä on kaksi tytärtä. Pariskunta esiintyi yhdessä vuonna 2001.

## Diskografia

## Lähteet

## Aiheesta muualla
*Virallinen sivusto 
*
Start!

**Start!** on suomalainen automakasiiniohjelma. Ohjelman ensimmäinen jakso esitettiin 17. tammikuuta 2006 Nelonen-kanavalla aina kevääseen 2014 asti, joten se on Suomen vanhin autoiluohjelma. Sitä ovat juontaneet pisimpään Antti Liinpää ja Peter Geitel. Ohjelma tarjoaa katsojilleen muun muassa koeajoja ja vinkkejä automaailman viimeisimmistä kuulumisista.

7. tuotantokausi alkoi 7. tammikuuta 2012. 8. tuotantokausi alkoi 7. syyskuuta 2013 mukaan tuli tuore ruutukasvo Mia Pelttari.

## Lähteet
Artašesiani

**Artašesianit** () eli **Iberian artašidit** olivat Iberiaa (muinaista Georgiaa) noin vuosina 90 eaa.–30 jaa. hallinnut samannimisen armenialaisen dynastian haara. Keskiaikaisten georgialaisten kronikoiden mukaan he saivat Iberian kruunun sen jälkeen, kun iberialaiset aateliset olivat kapinoineet kuningastaan, Parnavaziani-dynastiaan kuulunutta Parnadžomia vastaan. He pyysivät Armenian kuningasta lähettämään uudeksi kuninkaakseen poikansa, joka oli naimisissa Parnavaziani-prinsessan kanssa. Sekä Armenian kuninkaaseen että hänen poikaansa viitataan kronikoissa nimellä "Aršak" – luultavasti heidät on sekoitettu nimeen Artašes, jota on nähtävästi käytetty yleisterminä Armenian artašidi-kuninkaista. Professori Cyril Toumanoffin mukaan kertomuksessa esiintyvä Armenian kuningas oli Artavazd I (hallitsi noin 161–123 eaa. ja myöhemmin) ja Iberian uusi kuningas, Aršak I (hallitsi 90–78 eaa.), oli hänen poikansa. Kronikka kertoo sen jälkeen suuresta taistelusta yhdistyneen iberialais-armenialaisen armeijan ja Parnadžomin sekä hänen seuraajiensa välillä. Lopussa Parnadžom voitetaan ja surmataan, minkä jälkeen armenialaisesta prinssistä tulee Iberian kuningas.

Iberian artašidihallinnon alkuvuosista ei juuri tiedetä. Dynastia vaikuttaa olleen armenialaisen haaransa vaikutuksen alla, ja Iberia luovuttikin Armenialle merkittävän osan alueestaan. Yhteys Armenian artašideihin, jotka elivät huippukauttaan Tigranes Suuren kaudella (hallitsi 95–55 eaa.), veti Iberian mukaan kolmanteen Mithridateen sotaan. Se käytiin Rooman ja Pontuksen sekä Armenian muodostaman liiton välillä. Plutarkhos ja Licinius Macer kertovat, että iberialaiset joukot olivat keskeisessä asemassa Tigranocertan (69 eaa.) ja Artaxatan (68 eaa.) taisteluissa. Senkin jälkeen kun Tigranes oli antautunut Pompeiukselle, Iberian artašidi-kuningas Artoces (hallitsi 78–63 eaa.) jatkoi itsepäistä taistelua hyökkääviä roomalaisia vastaan, mutta kärsi lopulta tappion ja joutui anomaan rauhaa. Artoces, jonka antiikin lähteet tuntevat hyvin, oli ilmeisesti georgialaisissa vuosikirjoissa esiintyvä Artag, Aršak-kuninkaan poika. Yllättäen vuosikirjoissa ei kerrota Rooman hyökkäyksestä vaan kuninkaan taistelusta "persialaisia" vastaan. 
 
Rooman hegemonia Iberiassa jäi kuitenkin väliaikaiseksi. Vuonna 36 eaa. legaatti Publius Canidius Crassus joutui viemään armeijansa Iberiaan pakottaakseen sen kuninkaan Parnavaz II:n uuteen liittoon Rooman kanssa. Georgialaiset kronikat eivät kerro Parnavazista eivätkä hänen suhteistaan Roomaan, vaan kuningas Bartomista, Artagin pojasta, ja hänen kuolemastaan taistelussa maanpakoon ajettua prinssi Miriania vastaan. Mirian toi lopulta Parnavaziani-dynastian takaisin Iberian valtaistuimelle. Nykytutkijat liittävät Parnavazin yleensä Bartomiin ja pitävät häntä artašidi-dynastian viimeisenä hallitsijana.

## Lähteet
*

### Viitteet
Merikallio

**Merikallio** on suomalainen sukunimi.

* Einari Merikallio (vuoteen 1906 *Hellman*, 1888–1961), lintutieteilijä ja opettaja, professorin arvonimi
* Erkki Merikallio (1892–1918), jääkärivänrikki
* Hilkka Merikallio (1908–1980), kirjailija
* Isa Merikallio (s. 1968), liikkeenjohdon konsultti, tutkija ja kirjailija
* Juhani Merikallio (s. 1946), radiotoimittaja
* Kalevi Merikallio (1925–2001), balettitanssija ja tanssipedagogi
* Katri Merikallio (s. 1961), toimittaja
* Lauri Merikallio (vuoteen 1906 *Hellman*, 1886–1971), kirjakauppias, opettaja ja tietokirjailija, Einari Merikallion veli
* Pauli Merikallio (vuoteen 1905 *Hellman*, 1903–1996), gynekologi ja keksijä, lääkintöneuvos
* Sini Merikallio (s. 1977), avaruustutkija ja eläinlääkäri
* Väinö Merikallio (1897–1942), jääkärieversti